b'\n_START_ARTICLE_\nKoren\xc4\x8dkov pal\xc4\x8dek\n_START_PARAGRAPH_\nKoren\xc4\x8dkov pal\xc4\x8dek je naslovni literarni lik slovenske sodobne pravljice v slikanici z istoimenskim naslovom, ki jo je napisala pisateljica Svetlana Makarovi\xc4\x8d, prvi\xc4\x8d pa je iz\xc5\xa1la leta 1989.\n_START_SECTION_\nKratka obnova zgodbe\n_START_PARAGRAPH_\nZgodba pripoveduje o Koren\xc4\x8dkovem pal\xc4\x8dku, ki s prijateljico Saprami\xc5\xa1ko \xc5\xbeivita na koren\xc4\x8dkovi gredi. Koren\xc4\x8dek (tako ga Svetlana nadalje v zgodbi imenuje) sam pogumno mahne v neznani svet, povod za to pa je bil spor s Saprami\xc5\xa1ko. Na poti sre\xc4\x8da son\xc4\x8dnice, ka\xc4\x8do Jarmilo, kukavca, pal\xc4\x8dka Praprotnika in njegovo prijateljico \xc4\x8crnomi\xc5\xa1ko, \xc5\xa0\xc4\x8deperja in \xc5\xa1e veliko drugih bitij. Koren\xc4\x8dek se je imel odli\xc4\x8dno, a ob koncu dneva je kljub vsemu pogre\xc5\xa1al svojo mi\xc5\xa1ko - in ona njega.\n_START_SECTION_\nPredstavitev literarnega lika\n_START_PARAGRAPH_\nKoren\xc4\x8dkov pal\xc4\x8dek je literarni lik, ki predstavlja sodobnega otroka in skozi celotno zgodbo ka\xc5\xbee vse lastnosti le-tega. Saprami\xc5\xa1ka, ka\xc4\x8da Jarmila, kukavec in ostala bitja predstavljalo like odraslih ljudi, ki imajo le stransko vlogo. Koren\xc4\x8dek poka\xc5\xbee svojo trmo in jezo in se sam juna\xc5\xa1ko odpravi v \xc5\xa1irni svet, potem ko se s Saprami\xc5\xa1ko skregata. Kmalu podle\xc5\xbee svoji naivnosti, saj je prepri\xc4\x8dan, da mu son\xc4\x8dnice ka\xc5\xbeejo pravo smer. Koren\xc4\x8dek ka\xc5\xbee tudi navidezno juna\xc5\xa1kost (kot otroci), ko kukavcu prepri\xc4\x8dljivo zatrdi, da se ga ni ustra\xc5\xa1il, kljub temu da je o\xc4\x8ditno zelo strah. Tipi\xc4\x8dni otro\xc5\xa1ki strah se \xc5\xa1e bolj poka\xc5\xbee, ko se Koren\xc4\x8dek ustra\xc5\xa1i ka\xc4\x8de Jarmile in ko zve\xc4\x8der ne najde poti domov. Kljub temu da Koren\xc4\x8dek skozi celotno zgodbo z otro\xc5\xa1ko igrivostjo tava po svetu, vseskozi hrepeni, da bi se vrnil domov, k svoji Saprami\xc5\xa1ki.\n_START_SECTION_\nDramska uprozoritev\n_START_PARAGRAPH_\nPrvi\xc4\x8d je bila pravljica uprizorjena kot lutkovna predstava leta 1989 v Lutkovnem gledali\xc5\xa1\xc4\x8du Ljubljana v re\xc5\xbeiji Slavka Hrena._NEWLINE_Tam na vrtni gredi,_NEWLINE_tam midva \xc5\xbeiviva,_NEWLINE_jaz \xe2\x80\x93 Koren\xc4\x8dkov pal\xc4\x8dek_NEWLINE_in pa mi\xc5\xa1ka siva._NEWLINE_Ko s korenjem se sladkava,_NEWLINE_imenitno se imava,_NEWLINE_se vse bolj in bolj rediva,_NEWLINE_jaz in moja mi\xc5\xa1ka siva,_NEWLINE_jaz in Saprami\xc5\xa1ka siva._NEWLINE_Vsak sladak koren\xc4\x8dek nov_NEWLINE_razdeliva si napol:_NEWLINE_Saprami\xc5\xa1ka pol pohrusta,_NEWLINE_a koren\xc4\x8dkov sladki repek_NEWLINE_je za moja usta!_NEWLINE_(iz Arhiva LGL)\n_START_SECTION_\nAnaliza\n_START_PARAGRAPH_\nZgodba Koren\xc4\x8dkov Pal\xc4\x8dek je sodobna pravljica - dogaja se v sodobnem \xc4\x8dasu._NEWLINE_Tema je Koren\xc4\x8dkovo sre\xc4\x8danje s svetom, prvi odhod iz varnega zavetja in otro\xc5\xa1ko do\xc5\xbeivljanje sveta. Njegova vloga prikazuje vsakdanje dogajanje sodobnega otroka. Za tip sodobne pravljice so zna\xc4\x8dilni liki odraslih oseb: v zgodbi so to stranske vloge Saprami\xc5\xa1ke, Jarmile, kukavca, pal\xc4\x8dka Praprotnika, son\xc4\x8dnic in drugih._NEWLINE_Povod za vstop v fantasti\xc4\x8dno de\xc5\xbeelo je tipi\xc4\x8dno realen - konflikt in stiska._NEWLINE_Zgodba poteka v linearnem dogajanju. Za\xc4\x8detek in sklep si sledita enako kot v resni\xc4\x8dnem svetu vsakdanjika sodobnega otroka (Koren\xc4\x8dek je v konfliktnem polo\xc5\xbeaju s Saprami\xc5\xa1ko, tako kot so otroci ve\xc4\x8dkrat z odraslimi; ob koncu dneva jo \xc5\xbee zelo pogre\xc5\xa1a in si \xc5\xbeeli domov, tako kot si ve\xc4\x8dino otrok \xc5\xbeeli domov k star\xc5\xa1em, ko dan pre\xc5\xbeivijo brez njih ...), osrednji del pa poteka v domi\xc5\xa1ljijskem svetu, ko se Koren\xc4\x8dek sam odpravi v neznano in vseskozi spoznava razna bitja ter se z njimi spoprijatelji.'